
Acélöntészetben alkalmazott cirkon-alapú tűzálló mag- és héjforma-bevonatok jellemzése és fejlesztése

Kulcsszavak: tűzálló anyagok; cirkónium-szilikát; öntészet
A dolgozatom elkészítése során az acélöntészetben alkalmazott mag-és héjforma bevonatok minőségi és mennyiségi tulajdonságait vizsgáltam. Meghatároztam egy kereskedelmi forgalomban kapható bevonat összetételét (EDS, XRD, TG, TEM, SEM, IR spektroszkópia, Raman spektroszkópia). Az eredményeket felhasználva megpróbáltam a termék ár-érték arányán javítani. Első lépésben megpróbáltam egy drágább, de jobb minőségű tűzálló bevonatot alkotni. Tűzálló karbidvegyületekkel adalékoltam a kereskedelmi forgalomban kapható bevonatot azért, hogy tűzállóságát javítsam. A kapott bevonatok tapadása nem érte el a kívánt hatást. A második részben egy olcsóbb, de a kereskelmi forgalomban kapható bevonattal azonos tűzállóságú bevonatot alkottam. Az árcsökkentést az oldószer lecserélésével értem el. Az eredeti etil-alkohol helyett vizet használtam és megváltoztattam a magnézium-karbonát alapú kötőanyagot kálium-magnézium-dihidrogén-foszfát és nátrium-szilikát keverékére. A kísérletek igazolták, hogy a bevonat előállítása sikeres volt.



